**NACIONALINIS VĖŽIO INSTITUTAS**

TVIRTINU

Nacionalinio vėžio instituto direktorius

\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_

(vardas ir pavardė)

**DIENOS CHIRURGIJOS**

**SKYRIAUS VEDĖJO[[1]](#footnote-1)**

**PAREIGINIAI NUOSTATAI**

2023- - Nr. P8-

Vilnius

**I SKYRIUS**

**BENDRIEJI REIKALAVIMAI**

1. Nacionalinio vėžio instituto (toliau – Institutas) Dienos chirurgijos skyriaus (toliau – Skyrius) vedėjas (toliau – Skyriaus vedėjas) vadovauja Dienos chirurgijos skyriui.
2. Skyriaus vedėjas tiesiogiai pavaldus Instituto direktoriaus pavaduotojui klinikai.
3. Skyriaus vedėjas vykdydamas darbo funkcijas, laikosi Instituto darbuotojų elgesio kodekso, vidaus darbo tvarkos taisyklių, vadovaujasi pareiginiais nuostatais, Instituto direktoriaus įsakymais, patvirtintomis procedūromis, tvarkomis, taisyklėmis, kokybės vadybos sistemos dokumentais, kitais norminio pobūdžio teisės aktais bei galiojančiais Lietuvos Respublikos teisės aktais, medicinos norma[[2]](#footnote-2), laikosi darbo saugos, priešgaisrinės, elektrosaugos reikalavimų, žino veiksmus ekstremaliųjų situacijų atvejais.

**II SKYRIUS**

**REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos bendruosius reikalavimus:
   1. privalo mokėti valstybinę kalbą pagal trečiąją valstybinės kalbos mokėjimo kategoriją, nustatytą Lietuvos Respublikos Vyriausybės 2003 m. gruodžio 24 d. nutarimu Nr. 1688 ,,Dėl valstybinės kalbos mokėjimo kategorijų patvirtinimo ir įgyvendinimo“;
   2. turėti aukštąjį universitetinį medicinos mokslų krypties išsilavinimą su magistro kvalifikaciniu laipsniu ar jam prilygintu išsilavinimu ir įgytą su Skyriaus funkcijomis susijusią gydytojo specialisto profesinę kvalifikaciją[[3]](#footnote-3);
   3. turėti ne mažesnę kaip 1 metų darbo patirtį su Skyriaus funkcijomis susijusioje srityje;
   4. turėti galiojančią su Skyriaus funkcijomis susijusią specializuotos medicinos praktikos licenciją[[4]](#footnote-4);
   5. turėti medicinos ir sveikatos mokslų arba gamtos mokslų srities mokslų daktaro laipsnį;
2. Darbuotojas, einantis šias pareigas, turi atitikti šiuos specialiuosius reikalavimus:
   1. mokėti anglų ir/ar kitą Europos Sąjungos valstybių narių kalbą.
   2. išmanyti ir gebėti taikyti Lietuvos Respublikos įstatymus, Lietuvos Respublikos Vyriausybės nutarimus, sveikatos apsaugos ministro įsakymus bei kitus teisės aktus, reglamentuojančius sveikatinimo veiklos planavimą, organizavimą ir vykdymą, sveikatos priežiūros įstaigų administravimą ir finansavimą, darbo santykių organizavimą;
   3. išmanyti sveikatos politikos, ekonomikos, teisės, finansų, personalo valdymo, administravimo bei darbo santykių reguliavimo pagrindus ir gebėti taikyti šias žinias organizuojant ir planuojant veiklą;
   4. gebėti nustatyti rizikingas įstaigos ir Skyriaus veiklos sritis ir taikyti tinkamus rizikų valdymo modelius;
   5. išmanyti antikorupcinės aplinkos formavimo principus;
   6. turėti lyderio kompetencijų ir gebėti jas taikyti veikloje – gebėti perteikti įstaigos viziją, misiją, tikslus ir įkvėpti jų siekti, suteikti reikalingą emocinę paramą, įtraukti į sprendimų priėmimą, ugdyti, kurti pozityvią darbo aplinką;
   7. turėti vadybinių kompetencijų ir gebėti jas taikyti veikloje – turėti strateginį požiūrį, t. y. gebėti tikslus suderinti su valstybės prioritetais, įvertinti platesnį kontekstą, numatyti ateities galimybes ir gebėti jomis pasinaudoti, mokėti organizuoti bei valdyti veiklą, t. y. gebėti nustatyti veiklos prioritetus, organizuoti ir koordinuoti veiklą, užtikrinant tikslų įgyvendinimą;
   8. gebėti vesti derybas, analizuoti bei pagrįsti, išmanyti komunikaciją, mokėti valdyti konfliktus, daryti įtaką kitų nuomonei ir požiūriui bei gauti jų pritarimą siūlomoms idėjoms, naudodamasis teisėtomis ir etiškomis priemonėmis;
   9. žinoti E. sveikatos sistemos veikimo principus ir būti susipažinusiam su elektroniniais sveikatos duomenų tvarkymo technologiniais sprendimais, jų būdais;
   10. žinoti Dokumentų tvarkymo ir apskaitos taisykles, Dokumentų rengimo taisykles, bendrųjų dokumentų saugojimo terminus, asmens duomenų tvarkymo principus, kokybės vadybos sistemos dokumentus, reglamentuojančius pareigybės funkcijų vykdymą;
   11. išmanyti darbo saugos, saugumo technikos, priešgaisrinės saugos pagrindus;
   12. išmanyti medicininės etikos ir deontologijos reikalavimus;
   13. išmanyti medicinos pagalbos ir veiklos kokybės pagrindinius rodiklius;
   14. išmanyti medicinos statistikos pagrindus;
   15. išmanyti ligų profilaktikos ir prevencijos problemas ir bendruosius ligų rizikos veiksnius;
   16. išmanyti profesinių ligų profilaktikos metodus;
   17. išmanyti sveiko žmogaus ir paciento psichologiją;
   18. gebėti sklandžiai reikšti mintis žodžiu ir raštu;
   19. mokėti valdyti, kaupti, sisteminti, apibendrinti informaciją ir teikti išvadas;
   20. gebėti naudotis šiuolaikinėmis technologijomis ir ryšio priemonėmis (dokumentų rengimo ir apdorojimo programomis, interneto naršykle (-ėmis), elektroninio pašto programa (-omis) ir kt.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:
   1. Organizuoja:
      1. Skyriaus darbą, įgyvendina ir koordinuoja Skyriui pavestų uždavinių ir funkcijų vykdymą;
      2. konsiliumus ir dalyvauja juose;
      3. Skyriaus darbuotojų susirinkimus ir pasitarimus;
      4. diagnostikos ir gydymo protokolų rengimą ir atnaujinimą, vadovauja juos rengiant ir įdiegiant Skyriuje;
      5. mirties atvejų aptarimus Skyriuje pagal Instituto direktoriaus įsakymu patvirtintą tvarką;
      6. darbus ir paskirsto užduotis tarp Skyriaus darbuotojų, kontroliuoja savalaikį jų įvykdymą;
   2. Užtikrina:
      1. Skyriaus darbuotojų saugą ir sveikatos apsaugą;
      2. Skyriuje pildomos medicininės dokumentacijos kokybę;
      3. Skyriuje esančių pacientų diagnostikos ir gydymo kokybę;
      4. efektyvų turto ir lėšų panaudojimą;
      5. Skyriaus darbuotojų darbo drausmę;
      6. nepageidaujamų įvykių ir neatitikčių valdymo įgyvendinimą ir kontrolę Skyriuje;
      7. tiriamųjų-mokslinių darbų vykdymą Skyriuje ir Skyriaus darbuotojų įsitraukimą į jų vykdymą.

6.3. Vizituoja Skyriaus pacientus.

6.4. Pagal kompetenciją dalyvauja įvairių Instituto direktoriaus įsakymu sudarytų komisijų darbe.

6.5. Rengia:

6.5.1. metinį Skyriaus veiklos planą ir metines ataskaitas;

6.5.2. pavaldžių darbuotojų pareiginius nuostatus;

6.5.3. Skyriaus darbo grafiką ir darbo laiko apskaitos žiniaraštį;

6.5.4. su Skyriaus veikla susijusius dokumentus.

6.6. Kartą per savaitę atlieka Skyriuje ūkines vizitacijas.

6.7. Rūpinasi Skyriaus darbuotojų kvalifikacija, juos ugdo.

6.8. Valdo pokyčius Skyriuje.

6.9. Dalyvauja susirinkimuose, komisijose, darbo grupėse, posėdžiuose bei kituose pasitarimuose, kuriuose svarstomi su Skyriaus veikla susiję ir/ar kiti Instituto veiklos organizaciniai klausimai.

6.10. Padeda direktoriaus pavaduotojui klinikai įgyvendinti jo kompetencijai numatytas veiklas, užtikrinant priimtų sprendimų projektų paruošimą, įgyvendinimo kontrolę ir sprendimų adaptavimą.

6.11. Susipažįsta su direktoriaus įsakymais bei kitais dokumentais, organizuoja direktoriaus įsakymų bei gautų raštų vykdymą, rengia bendrus veiklos formavimo, vykdymo, įgyvendinimo ir atsiskaitymo dokumentus, vadovaujantis Instituto direktoriaus įsakymais, patvirtintomis procedūromis bei išorinių institucijų teisės aktais ir patvirtinta tvarka.

6.12. Direktoriaus pavaduotojo klinikai pavedimu analizuoja, sistemina ir reziumuoja pateiktus dokumentus.

6.13. Konsultuoja bei moko darbuotojus, suteikia jiems metodinę medžiagą priskirtų funkcijų atlikimui.

6.14. Dalyvauja Instituto akreditacijos procese pagal Europos vėžio institutų organizacijos (OECI) reikalavimus ir kvalifikuotai pagal savo kompetenciją rengia kokybės vadybos dokumentus.

6.15. Kontroliuoja ir prižiūri racionalų diagnostinės ir gydomosios aparatūros ir medikamentų panaudojimą.

6.16. Rengia ir teikia tvirtinimui su Skyriaus veikla susijusius dokumentus, dalyvauja rengiant kokybės vadybos dokumentus.

6.17. Teikia pasiūlymus Instituto direktoriui ir direktoriaus pavaduotojui klinikai dėl pacientams teikiamų paslaugų efektyvumo gerinimo.

6.18. Bendradarbiauja su kitais asmens ir visuomenės sveikatos priežiūros, slaugos ir socialinės rūpybos darbuotojais bei specialistais, kontrolės funkcijas atliekančiais darbuotojais.

6.19. Teikia būtinąją medicinos pagalbą, konsultuoja, gydo ir tiria pacientus vadovaudamasis atitinkama Lietuvos Respublikos sveikatos apsaugos ministro įsakymu patvirtinta gydytojo specialisto medicinos norma, o nepriskirtais jo kompetencijai atvejais, siunčia pacientą konsultuotis ir gydytis pas atitinkamos srities specialistą.

6.20. Vadovauja Skyriuje vykdomam mokslinių tyrimų ir eksperimentinės plėtros (MTEP) projektui ar oficialiai patvirtintai MTEP temai.

6.21. Per kadenciją parengia ir paskelbia ne mažiau kaip 2 mokslo straipsnius, kurie atitinka šiuos reikalavimus: tarptautinio lygio mokslo straipsnis, mokslo žurnale, kuris *Clarivate Analytics Web of Science* (toliau – WoS) duomenų bazėje paskelbimo metu buvo atitinkamos žurnalų grupės pirmajame, antrajame ar trečiajame kvartilyje (Q1-Q3), arba straipsnis, paskelbtas ketvirtojo kvartilio (Q4) mokslo žurnale ar mokslinių konferencijų leidinyje be cituojamumo rodiklio, bet turintis WoS duomenų bazėje ne mažiau kaip 3 citavimus (neįskaitant savicitavimų).

6.22. Nedelsiant praneša Administracijai:

6.22.1. ir Instituto Infekcijų kontrolės Skyriaus vedėjui apie Skyriuje gydomų pacientų išaiškintas infekcijas;

6.22.2. bei policijos pareigūnams apie žinomus pacientų ar personalo sužeidimus šaunamuoju, šaltuoju ginklu ar kitus smurtinius sužalojimus.

6.23. Organizuoja Skyriaus valdomų dokumentų tvarkymą ir apskaitą.

6.24. Atlieka kitas Instituto ir Lietuvos Respublikos teisės aktuose nustatytas funkcijas pagal kompetenciją ir einamas pareigas.

6.25. Vykdo kitus nenuolatinio pobūdžio su struktūrinio padalinio veikla susijusius pavedimus.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

1. Gauti darbui būtiną informaciją Lietuvos Respublikos teisės aktų nustatyta tvarka.
2. Turėti saugias ir sveikas darbo sąlygas.
3. Tobulinti profesinę kvalifikaciją.
4. Dalyvauti mokslinėje, tiriamojoje, pedagoginėje veikloje.
5. Teikti siūlymus, kaip gerinti darbo sąlygas.
6. Turi ir kitų teisių, nustatytų Lietuvos Respublikos teisės aktais.

**V SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

1. Šias pareigas einantis darbuotojas atsako už:
   1. tinkamo ir savalaikio darbo organizavimą Skyriuje;
   2. mokslinę ir pedagoginę veiklą Skyriuje;
   3. Skyriuje esančių pacientų diagnostikos ir gydymo kokybę;
   4. Skyriuje esančių materialinių vertybių apskaitą ir saugumą;
   5. kokybišką šiuose pareiginiuose nuostatuose nustatytų funkcijų, teisėtų tiesioginio vadovo pavedimų vykdymą bei Skyriaus darbuotojų funkcijų vykdymo kontrolę;
2. Už padarytas klaidas, aplaidumą, netinkamą priskirtų funkcijų vykdymą ar bioetikos reikalavimų pažeidimą, padarytą žalą Institutui ar kitiems asmenims, taip pat už suteiktų teisių ir įgaliojimų viršijimą atsako Lietuvos Respublikos teisės aktų nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

1. Atsižvelgiant į laimėjusiojo konkursą profesinę kvalifikaciją, prie vedėjo pareigų skliausteliuose bus įrašyta ir atitinkama profesinė kvalifikacija. [↑](#footnote-ref-1)
2. Konkreti medicinos norma bus įrašyta Atsižvelgiant į laimėjusiojo konkursą profesinę kvalifikaciją. Į Dienos chirurgijos skyriaus vedėjo pareigybę gali pretenduoti šie gydytojai: **abdominalinės chirurgijos gydytojas, gydytojas akušeris ginekologas, gydytojas chirurgas, gydytojas dermatovenerologas, gydytojas endoskopuotojas, gydytojas echoskopuotojas, gydytojas gastroenterologas, gydytojas kraujagyslių chirurgas, gydytojas krūtinės chirurgas, gydytojas nefrologas, gydytojas neurochirurgas, gydytojas otorinolaringologas, plastinės ir rekonstrukcinės chirurgijos gydytojas, gydytojas pulmonologas, gydytojas radiologas, gydytojas urologas, gydytojas veido ir žandikaulių chirurgas**. (Lietuvos Respublikos sveikatos apsaugos ministro 2009 m. rugpjūčio 21 d. įsakymo Nr. V-668 „ Dėl Dienos chirurgijos paslaugų teikimo ir apmokėjimo Privalomojo sveikatos draudimo fondo biudžeto lėšomis reikalavimų aprašo patvirtinimo“ 9 punktas). [↑](#footnote-ref-2)
3. Su Skyriaus funkcijomis susijusi gydytojo specialisto profesinė kvalifikacija nurodyta šių pareiginių nuostatų 2 išnašoje. [↑](#footnote-ref-3)
4. Su Skyriaus funkcijomis susijusi galiojanti specializuota medicinos praktikos licencija turi būti išduota pagal vieną iš šių pareiginių nuostatų 2 išnašoje įvardintų gydytojo profesinių kvalifikacijų. [↑](#footnote-ref-4)